‹‹የአማራን ክልል የጦርነት አውድማ ለማድረግ የሚጥሩ አካላት አይሳካላቸውም፤ ይህን ለማድረግ የሚመጡ ካሉም ለመከላከል አቅሙ፣ ብቃቱም አለን፡፡›› አቶ አገኘሁ ተሻገር
ባሕር ዳር፡ መስከረም 18/2012 ዓ/ም (አብመድ) በማዕከላዊ ጎንደር ዞን በጭልጋና አካባቢዋ በተፈጠረ የፀጥታ መደፍረስ ችግር የሰው ሕይወት ጠፍቷል፤ ንብረት ወድሟል፡፡ ከወራት በፊትም በማዕከላዊና ምዕራብ ጎንደር ዞኖች ተፈጥሮ በነበረው አለመረጋጋት የሰው ሕይወት ጠፍቷል፤ ንብረት ወድሟል፡፡ ዜጎች ለወራት በስደተኛ መጠለያ ውስጥ እንዲቀመጡም ተገደዋል፡፡ይህ ችግር ተቀርፎ በክልሉ መንግሥትና ያገባኛል ባሉ ኢትዮጵያውያን ወገኖች በተደረገ ርብርብ ተስፋ የሚሰጥ ሠላም ተፈጥሮ ነበር፡፡ ዜጎችም አጥተውት ወደነበረው የሞቀ ቤታቸው ተመልሰው መኖር ከጀመሩ የወራት ዕድሜ ብቻ ነው የተቆጠረው፡